Moslem-ekstremiste in Mosambiek behaal belangrike oorwinning | Maroela Media
Foto: Skermskoot/YouTube/TomoNews US
Die Isis-gesinde ekstremistiese Moslem-invallers in Mosambiek het 'n belangrike oorwinning oor die Mosambiekse weermag behaal en 'n hawestad in die noorde van die land oorgeneem.
Die skermutselings in die Cabo Delgado-provinsie aan die kus en die grens met Tanzanië is besig om in 'n burgeroorlog te ontaard wat al nader aan Suid-Afrika kruip.
Hierdie week het 'n volskaalse veldslag tussen die Moslemgroep Ahlus Sunnah Wal Jamaah in die omgewing van die hawestad Mocimboa da Praia uitgebreek. Die groep word ondersteun deur die wêreldwye terreurgroep bekend as die Islamitiese Staat (Isis).
Die ekstremiste maak daarop aanspraak dat hulle 55 Mosambiekse soldate doodgeskiet het en die Mosambiekse weermag beweer hulle het 59 van die ekstremiste gedood, sowel as ses rebellekampe vernietig.
Onafhanklike bronne berig die uiteinde van die veldslag is dat die Mosambiekse regeringstroepe op die vlug geslaan het (heelparty in bote) en dat die rebelle nou in beheer van die dorp Mocimboa da Praia en, belangriker, die hawe is.
Honderde Mosambiekers is die afgelope drie jaar dood in die eskalerende oorlog, en duisende het uit vrees vir die ekstremiste uit hul dorpies gevlug.
Die belangstelling in die gebied spruit uit die ontdekking van die wêreld se derde grootste bron van natuurlike gas in die see aangrensend tot die gebied – 'n moontlike geld-bonanza vir wie dit ook al beheer. Maroela Media het vroeër berig die Suid-Afrikaanse regering erken die teenwoordigheid van terreurgroepe in Mosambiek bedreig Suid-Afrikaanse maatskappye se gasontginning in dié land.
Die gebied is ook 'n belangrike nodale punt vir internasionale dwelmhandel, hoewel Isis enige konneksie hiermee skerp ontken.
Die Suid-Afrikaanse regering het reeds sy kommer oor die situasie laat blyk, maar Isis het amptelik gewaarsku dat Suid-Afrika die prooi van vergeldingsaanvalle sal word indien die land nie sy neus uit Mosambiek hou nie.
Sou verseker nie n paar jaar gelede so dreigement teen SA gemaak het nie…….
Die land het nog nie herstel van Burger oorlog nie , wat gaan die keer oorbly.
Toe cyril stuur jou ANC troepe dat ons sien hoe goed is hulle. Hier kan hulle die mens op straat slaan en skiet laat ons sien of kan hulle oorlog maak.
Beslis sou hulle nou al by die voorvaders aangesluit het as hulle die weermag van jare gelede so gedreig het!
Ja die ou ruggraadlose president van ons sit seker nou en bewe in n bunker . As hy bang is vir kopdoek dink hoe bang is hy nou